
ΤΕΥΧΟΣ ΔΕΥΤΕΡΟ 


Αρ 


. Φύλλου 980 


ΑΠΟΦΑΣΕΙΣ 

Αριθμ. Γνωμοδότησης: 35/2016/18369 

Γνωμοδότηση βάσει του άρθρου 23 του ν. 3959/ 
2011 όπως ισχύει επί αιτήματος προς γνωμοδό¬ 
τηση του Υπουργείου Οικονομικών σε σχέση 
προς το επάγγελμα του χημικού ναυτιλίας. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα Συνεδριάσεων του 1ου 
ορόφου, του κτιρίου των Γραφείων της (Κότσικα 1Α και 
Πατησίων), την 22α Νοεμβρίου 2016, ημέρα Τρίτη και 
ώρα 13:00, με την εξής σύνθεση: 

Πρόεδρος: Δημήτριος Κυριτσάκης. 

Μέλη: Δημήτριος Λουκάς (Αντιπρόεδρος) 

Βικτωρία Μερτικοπούλου, 

Νικόλαος Ζευγώλης, 

Παναγιώτης Φώτης, 

Δημήτριος Δανηλάτος και 
Ιωάννης Αυγερινός. 

Γραμματέας: Ευαγγελία Ρουμπή. 

Το τακτικό μέλος/εισηγήτρια Λευκοθέα Ντέκα δεν 
συμμετείχε λόγω δικαιολογημένου κωλύματος. 

Πριν από την έναρξη της συζήτησης, ο Πρόεδρος όρι¬ 
σε Γραμματέα της υπόθεσης την Ευαγγελία Ρουμπή, με 
αναπληρώτρια αυτής την Ηλιάνα Κούτρα. 

Θέμα της συνεδρίασης: «Γνωμοδότηση βάσει του 
άρθρου 23 του ν. 3959/2011 όπως ισχύει επί αιτήματος 
προς γνωμοδότηση του Υπουργείου Οικονομικών σε 
σχέση προς το επάγγελμα του χημικού ναυτιλίας». 

Στις 3.10.2016 εστάλη στην Επιτροπή Ανταγωνισμού το 
με αριθ. πρωτ. 6840 έγγραφο του Υπουργείου Οικονομι¬ 
κών 1 με θέμα «Αίτημα προς γνωμοδότηση (Επαγγέλματος 
κατηγορίας 2 Πίνακα ΔΟΕ)». Με το εν λόγω έγγραφο προ¬ 
ωθήθηκε στην Επιτροπή Ανταγωνισμού το υπ'αριθμ. πρωτ. 
30/004/000/3745 αίτημα γνωμοδότησης, σχετικά μετη δι¬ 
ατήρηση των προϋποθέσεων για την άσκηση του επαγγέλ¬ 
ματος του χημικού ναυτιλίας ως είχαν ήδη θεσπιστεί κατά το 
διάστημα ισχύοςτου καθεστώτοςέκδοσηςπροηγούμενης 
άδειας άσκησης επαγγέλματος χημικού ναυτιλίας. 

1 Ειδικότερα, η επιστολή εστάλη από τη Διεύθυνση Ενεργεια¬ 
κών, Βιομηχανικών και Χημικών Προϊόντων της Γενικής Διεύθυνσης 
Γενικού Χημείου του Κράτους που υπάγεται στη Γενική Γραμματεία 
Εσόδων του Υπουργείου Οικονομικών. 


Η Επιτροπή Ανταγωνισμού, αφού έλαβε υπόψη τηςτα 
ως άνω έγγραφα του Υπουργείου Οικονομικών, το ισχύον 
νομικό πλαίσιο και την υπ'αριθμ. πρωτ. 7847/9.11.2016 
εισήγηση της Γενικής Διεύθυνσης Ανταγωνισμού, 

σκέφτηκε ως εξής: 

Α. ΕΙΣΑΓΩΓΙΚΑ 

1. Σύμφωνα με το άρθρο 23 παρ. 3 του ν. 3959/2011 περί 
Προστασίας του Ελεύθερου Ανταγωνισμού, η Επιτροπή 
Ανταγωνισμού είτε με δική της πρωτοβουλία είτε ύστερα 
από αίτημα που υποβάλλει ο Υπουργός Οικονομίας, Αντα¬ 
γωνιστικότητας και Ναυτιλίας 2 ή άλλος αρμόδιος Υπουρ¬ 
γός, διατυπώνει γνώμη σχετικά με σχέδια νόμων και λοι¬ 
πών κανονιστικών ρυθμίσεων που μπορούν να εισαγάγουν 
εμπόδια στη λειτουργία του ελεύθερου ανταγωνισμού. Εν 
προκειμένω, καλείται, με την υπ' αρ. πρ. 6840/3.10.2016 
επιστολή του Υπουργείου Οικονομικών, αν και δεν αναφέ- 
ρεται ρητώς στο υποβληθέν αίτημα 3 , να γνωμοδοτήσει επί 
της διατήρησηςτων προϋποθέσεων και δικαιολογητικών 
για την άσκηση του επαγγέλματος του χημικού ναυτιλίας, 
όπως αυτά θεσπίστηκαν κατά το διάστημα όπου για την 
άσκηση του εν λόγω επαγγέλματος απαιτούνταν προηγου¬ 
μένως η λήψη σχετικής άδειας από τον αρμόδιο φορέα 4 . 

2 Νυν Υπουργός Οικονομίας, Ανάπτυξης και Τουρισμού. 

3 Ο πίνακας ΔΟΕ που αναφέρεται στον τίτλο του αιτήματος 
παραπέμπει στην Διυπουργική Ομάδα Εργασίας που συστήθηκε με 
απόφαση του τότε Υπουργού Οικονομικών (Αρ.πρωτ. Δ6Α 1120033 
ΕΞ 2014/28.9.2014) με αντικείμενο, μεταξύ άλλων, την καταγραφή 
και αξιολόγηση όλων των απαιτούμενων δικαιολογητικών/προϋπο- 
θέσεων για την έναρξη και άσκηση των νομοθετικά κατοχυρωμένων 
επαγγελμάτων/οικονομικών δραστηριοτήτων με βάση τις αρχές 
της αναγκαιότητας, της αναλογικότητας και της μη εισαγωγής δι¬ 
ακρίσεων. Η εν λόγω Διυπουργική Ομάδα Εργασίας συγκροτήθηκε 
εκ νέου με την υπουργική απόφαση ΑΠ 2/79177/0004/15.12.2015 
(ΑΔΑ:ΨΑΕ5Ί 1/0011) με έργο την αξιολόγηση των νομοθετικών και 
διοικητικών ενεργειών για την απελευθέρωση των επαγγελμάτων, 
την καταγραφή των υπαρχόντων περιορισμών και τη διατύπωση 
προτάσεων, για περαιτέρω απελευθέρωση των επαγγελμάτων. 

4 Οπως θα αναλυθεί και στη συνέχεια αρμόδιος φορέας για την 
αδειοδότηση άσκησης του επαγγέλματος του ενδιαφερομένου επαγ- 
γελματία είναι το Γενικό Χημείο του Κράτους. Επιπλέον συστήνεται και 
Επιτροπή που αποτελείται από εκπροσώπους του Γενικού Χημείου 
του Κράτους, του Υπουργείου Εμπορικής Ναυτιλίας, της Ένωσης Ελ¬ 
λήνων Χημικών, τουΤεχνικού Επιμελητηρίου Ελλάδας καθώς και της 
ΓΣΕΕ με σκοπό τη διενέργεια εξετάσεων των υποψηφίων και τη γνω¬ 
μάτευση περί ικανοποίησης ή μη του συνόλου των προϋποθέσεων για 
την άσκηση του επαγγέλματος από τον υποψήφιο. Το συντονιστικό 
ρόλο στην όλη διαδικασία έχει το Γενικό Χημείο του Κράτους. 

2. Σύμφωνα με το υποβληθέν αίτημα, προηγούμε¬ 
νη άδεια για την άσκηση του υπό κρίση επαγγέλμα¬ 
τος «[σ]ε συνέχεια της από 2/7/2011 δημοσίευσης του 
ν. 3919/2011 "Αρχή της επαγγελματικής ελευθερίας, κα¬ 
τάργηση αδικαιολόγητων περιορισμών στην πρόσβαση 
και άσκηση επαγγελμάτων" [...] δεν εκδίδεται πλέον» και 
συνεπώς «το επάγγελμα του χημικού ναυτιλίας ασκείται 
ελευθέρως μετά πάροδο τριμήνου από την αναγγελία 
ενάρξεως ασκήσεώς του» 5 · 6 . Παρά ταύτα η αναγγελία 
πρέπει να είναι «συνοδευόμενη από τα νόμιμα δικαιο- 
λογητικά για την πιστοποίηση της συνδρομής των νο¬ 
μίμων προϋποθέσεων» 7 · 8 τα οποία, όπως θα αναλυθεί 
κατωτέρω, ταυτίζονται με αυτά που απαιτούνταν όσο 
ίσχυε το καθεστώς της λήψης προηγούμενης άδειας. Ως 
εκ τούτου, παρά την κατάργηση λήψης προηγούμενης 
διοικητικής άδειας, εξακολουθούν να υφίστανται οι ίδιες 
προϋποθέσεις για την άσκηση του επαγγέλματος του 
χημικού ναυτιλίας. 

3. Η παρούσα εισήγηση αναφέρεται στο δικαιολογη¬ 
μένο χαρακτήρα και τη συμβατότητα των απαιτήσεων 
και δικαιολογητικών για την άσκηση του επαγγέλμα¬ 
τος του χημικού ναυτιλίας, αρμοδιότητας της Γενικής 
Διεύθυνσης Γενικού Χημείου του Κράτους 9 της Γενικής 
Γραμματείας Εσόδων του Υπουργείου Οικονομικών, υπό 
το ειδικότερο πρίσμα των διατάξεων περί προστασίας 
του ελεύθερου ανταγωνισμού. Περιορίζεται στην εξέ¬ 
ταση του δικαιολογημένου, εύλογου και αναλογικού 
χαρακτήρα των διατάξεων που στοχεύουν στη διατή¬ 
ρηση των προϋποθέσεων και δικαιολογητικών για την 
άσκηση του υπό κρίση επαγγέλματος, σύμφωνα με τις 
αρχές και τους κανόνες της θεωρίας και της πρακτικής 
του ελεύθερου ανταγωνισμού. Η παρούσα γνωμοδό¬ 
τηση δεν αφορά σε συγκεκριμένες συμπεριφορές, οι 
οποίες κρίνονται με βάση τις διατάξεις των άρθρων 1 
και 2 του ν. 3959/2011 και 101 και 102 της Συνθήκης 
για τη Λειτουργία της Ευρωπαϊκής Ένωσης (εφεξής 
«ΣΛΕΕ»), ούτε και δεσμεύει την Επιτροπή Ανταγωνισμού 


5 Βλ. σχετικά το υπ' αριθ. πρωτ. 6840/3.10.2016 αίτημα του 
Υπουργείου Οικονομικών. Η έμφαση και υπογράμμιση ως αναφέ- 
ρεται στο εν λόγω αίτημα. 

6 Πράγματι, σύμφωνα με το άρθρο 3 του ν. 3919/2011, παύει 
να ισχύει, μετά την πάροδο τεσσάρων μηνών από τη δημοσίευση 
του νόμου, η απαίτηση προηγούμενης διοικητικής άδειας για την 
άσκηση του επαγγέλματος, όταν η χορήγηση της άδειας συναρτά- 
ται με την αντικειμενικούς, κατά δέσμια αρμοδιότητα, διαπιστούμε- 
νη συνδρομή νομίμων προϋποθέσεων. Από το ανωτέρω χρονικό 
σημείο το επάγγελμα ασκείται ελευθέρως, αφού παρέλθει τρίμηνο 
από την αναγγελία της έναρξης της άσκησής του προς την αρμόδια 

αρχή· 

7 Βλ.το υπ'αριθ. πρωτ. 6840/3.10.2016 αίτημα γνωμοδότησης 
του Υπουργείου Οικονομικών. 

8 Σύμφωνα με το άρθρο 3 του ν. 3919/2011, η αρμόδια διοι¬ 
κητική αρχή μπορεί, εντός του τριμήνου από τη λήψη της αναγ¬ 
γελίας, να απαγορεύσει την άσκηση του επαγγέλματος, εφόσον 
δεν συγκεντρώνονται οι νόμιμες προϋποθέσεις ή δεν προκύπτει 
η συνδρομή τους από τα υποβληθέντα δικαιολογητικά. 

9 Συγκεκριμένα, ως αρμόδια προς αδειοδότηση διοικητική 

αρχή ορίζεται από το ίδιο το Γενικό Χημείο του Κράτους η Διεύθυν¬ 

ση Πετροχημικών της Διεύθυνσης Ενεργειακών, Βιομηχανικών και 

Χημικών Προϊόντων (βλ. σχετικά την υπ'αριθ. 30/005/409 εγκύκλιο 

της αρμόδιας Διεύθυνσης ημερομηνίας 25.7.2011). 


σε υπάρχουσες ή μέλλουσες διαδικασίες και υποθέσεις 
και αναφέρονται σε ζητήματα ουσίας του δικαίου του 
ανταγωνισμού. 

Β. ΤΟ ΕΠΑΓΓΕΛΜΑ ΤΟΥ ΧΗΜΙΚΟΥ ΝΑΥΤΙΛΙΑΣ 

Β.1. Περιγραφή επαγγέλματος 

4. Σύμφωνα με την υπ' αριθμ. 3232/41 /1989 υπουργική 
απόφαση 10 * , ως χημικός ναυτιλίας ορίζεται «[ο] κάτοχος 
άδειας για την έκδοση πιστοποιητικού απαλλαγής από 
επικίνδυνα αέρια (ΟΑ5 - ΡΚΕΕΙΝΟ)» 11 . Συγκεκριμένα, 
κατά τα οριζόμενα στην ίδια υπουργική απόφαση, ο 
έλεγχος και η έκδοση του σχετικού πιστοποιητικού απαλ¬ 
λαγής από τον επαγγελματία που ασκεί το επάγγελμα 
του χημικού ναυτιλίας αφορά σε «ελληνικά ή ξένα πλοία 
και πλωτά ναυπηγήματα τα οποία ευρίσκονται στον 
Ελληνικό χώρο και ειδικότερα: α) Όταν μεταφέρουν ή 
μετέφεραν καύσιμα, εύφλεκτα υγρά, εύφλεκτα αέρια 
υπό πίεση, χύμα χημικά προϊόντα και στερεά φορτία που 
έχουν ή απέκτησαν επικίνδυνες φυσιοχημικές ιδιότητες, 
β) ανεξάρτητα από το φορτίο το οποίο μετέφεραν όταν 
εκτελούνται εργασίες στις δεξαμενές καυσίμων και σε 
άλλους κλειστούς χώρους» 12 . Επιπλέον, η έκδοση πιστο¬ 
ποιητικού απαλλαγής από χημικό ναυτιλίας απαιτείται 
για «επιθεώρηση, επισκευή, δεξαμενισμό, μετατροπή, 
κατασκευή, διάλυση, αγκυροβόλιο παροπλισμό και 
οποιαδήποτε άλλη εργασία που από την Ελληνική Νο¬ 
μοθεσία προκύπτει ότι πρέπει να αρθεί η επικινδυνότητα 
ορισμένων χώρων του πλοίου» 13 * . 

5. Στην ως άνω υπουργική απόφαση αναγνωρίζεται 
ότι για την άσκησή του απαιτούνται εξειδικευμένες γνώ¬ 
σεις, καθώς σύμφωνα με αυτήν προκειμένου να δικαι¬ 
ούται ο ενδιαφερόμενος επαγγελματίας να ασκήσει το 
επάγγελμα του χη μικού ναυτιλίας, πρέπει κατ' αρχήν να 
είναι διπλωματούχος χημικός ή χημικός μηχανικός των 
Πανεπιστημιακών ή Πολυτεχνικών Σχολών του εσωτερι¬ 
κού ή ισοτίμων του εξωτερικού με σχετική εμπειρία ενός 

10 Βλ. σχετικά την κοινή υπουργική απόφαση 3232/41/1989 
των Υπουργών Οικονομικών, Εργασίας και Εμπορικής Ναυτιλί¬ 
ας διαθέσιμη στον ιστότοπο Βίίρ://νννννν.θΙίηγ3θ.9Γ/θΙ/Ιίΐ3_ίίΙθ_ 
υρΙθ30/400-89.1113214998477.ράί. 

11 Βλ. άρ. 2 του Παραρτήματος περί Ελέγχου Επικίνδυνων 
Αερίων στα Πλοία και Πλωτά Ναυπηγήματα που περιλαμβάνεται 
στην κοινή υπουργική απόφαση 3232/41/1989. Συναφώς, σύμ¬ 
φωνα με τον Πανελλήνιο Σύλλογο Χημικών Ναυτιλίας: «Ο Χημικός 
Ναυτιλίας είναι ο ειδικός επιστήμονας που κατέχει τη σχετική Αδεια 
για να: 1. Γνωματεύει και πιστοποιεί για τον έλεγχο απαλλαγής 
από επικίνδυνα αέρια (<3Α5 - ΕΒΕΕ) σε κλειστούς χώρους (πλοίων, 
βυτιοφόρων οχημάτων, δεξαμενών αποθήκευσης κ.α.) 2. Κάνει 
γραπτή εκτίμηση των κινδύνων από έκθεση των εργαζομένων σε 
επικίνδυνους παράγοντες (είτε κατά τις ψυχρές ή κατά τις θερμές 
εργασίες, είτε ακόμα και κατά την απλή επιθεώρηση κλειστών 
χώρων) 3. Συμβουλεύει σε θέματα ασφαλείας δεξαμενόπλοιων, 
δεξαμενών ή τερματικών εγκαταστάσεων 4. Συμβουλεύει σε θέ¬ 
ματα μεταφοράς και αποθήκευσης επικίνδυνων φορτίων 5. Εκτιμά, 
συμβουλεύει ή διαχειρίζεται περιστατικά εκτάκτου ανάγκης 6. Εκτι¬ 
μά και συμβουλεύει σε θέματα προστασίας του περιβάλλοντος» 
(βλ. σχετικά ιστοσελίδα Πανελλήνιου Συλλόγου Χημικών Ναυτιλίας 
ήΙΙρ://νννννν.ιη3ΓίηθεήθΓηί5ΐ5.9Γ/ίηάθχ.ρήρ/θΙ/ο_5γΙΙθ9θ5/). 

12 Βλ. άρ. 1 του Παραρτήματος περί Ελέγχου Επικίνδυνων 
Αερίων στα Πλοία και Πλωτά Ναυπηγήματα που περιλαμβάνεται 
στην κοινή υπουργική απόφαση 3232/41/1989. 

13 Ο. π. άρ. 1 του Παραρτήματος της κοινής υπουργικής από¬ 
φασης 3232/41/1989. 

(1) τουλάχιστον έτους 14 . Η προϋπόθεση αυτή υφίσταται 
και μετά την εφαρμογή του ν.3919/2011 και τη συνακό¬ 
λουθη αντικατάσταση της διαδικασίας προηγούμενης 
άδειας από τη διαδικασία αναγγελία έναρξης επαγγέλμα¬ 
τος, καθώς δεν αφορά σε «αδικαιολόγητο περιορισμό» 
κατά την έννοια του άρ.2 του ν.3919/2011, αλλά συνιστά 
τρόπο διασφάλισης του ποιοτικού αποτελέσματος και 
της ορθής άσκησης του υπό κρίση επαγγέλματος. 

Β.2.Το Γενικό Χημείο του Κράτους (Γ.Χ.Κ.) 

6. Το Γενικό Χημείο του Κράτους (Γ.Χ.Κ.) ιδρύθηκε το 
1929 με το ν. 4328 15 , με τον οποίο συνενώθηκαν όλα τα 
εργαστήρια που λειτουργούσαν στο δημόσιο τομέα. Το 
Γ.Χ.Κ. αποτελεί υπηρεσία της Γενικής Γραμματείας Δημοσί¬ 
ων Εσόδων του Υπουργείου Οικονομικών και αναφέρεται 
στο συστατικό του νόμο ως Γενική Διεύθυνση του Γενικού 
Χημείου του Κράτους. Αποστολή του είναι η παροχή προς 
τις δημόσιες αρχές και τους πολίτες τεχνικών υπηρεσι¬ 
ών με σκοπό: α) τη διασφάλιση των δημοσίων εσόδων, 
μέσω της συνδρομής και της τεχνικής υποστήριξης των 
Αρχών του Υπουργείου Οικονομικών ή και αυτοτελώς, β) 
την προστασία της δημόσιας υγείας, του περιβάλλοντος 
καθώς και των συμφερόντων των καταναλωτών, γ) την 
επιστημονική υποστήριξη των δικαστικών, αστυνομικών 
και λοιπών κρατικών αρχών και Υπηρεσιών, δ) τη στήρι¬ 
ξη της υγιούς λειτουργίας της αγοράς και την ενίσχυση 
της ανταγωνιστικότητας και καινοτομίας της χημικής βι¬ 
ομηχανίας σε συνεργασία με τις συναρμόδιες αρχές, την 
αξιοποίηση και προώθηση των Ελληνικών προϊόντων επ' 
ωφελεία της εθνικής οικονομίας και ε) την παροχή του 
εθνικού υποβάθρου της χημικής μετρολογίας 16 . 

7. Συναφώς με την παρούσα υπόθεση, το Γ.Χ.Κ. μέσω 
της υπαγόμενης σε αυτό Διεύθυνσης Ενεργειακών, Βι¬ 
ομηχανικών και Χημικών Προϊόντων, συμμετέχει στον 
έλεγχο και στη διασφάλιση των συνθηκών υγιεινής και 
ασφάλειας στις ναυπηγοεπισκευαστικές ζώνες, και ειδικό¬ 
τερα στον έλεγχο της παρουσίας επικίνδυνων αερίων στα 
πλοία και πλωτά ναυπηγήματα. Η δραστηριότητα αυτή 
από μέρους του Γ.Χ.Κ. επιτυγχάνεται, μεταξύ άλλων, με την 
από μέρους του βεβαίωση περί της επάρκειας των χημι¬ 
κών ναυτιλίας για την εκτέλεση των χημικών εργασιών, 
όπως περιγράφεται στην αμέσως επόμενη ενότητα 17 . 

14 Βλ. σχετικά άρ. 4 του Παραρτήματος της κοινής υπουργικής 
απόφασης 3232/41/1989. Σύμφωνα με την παρ. 1 του εν λόγω άρ¬ 
θρου: «Οι Χημικοί Ναυτιλίας πρέπει να είναι διπλωματούχοι Χημικοί 
ή Χημικοί Μηχανικοί των Πανεπιστημιακών ή Πολυτεχνικών Σχολών 
του εσωτερικού ή ισοτίμωντου εξωτερικού με εμπειρία ενός (1) έτους 
τουλάχιστον, που έχει αποκτηθεί σε εργαστήριο που διαθέτει ήδη 
αδειούχους Χημικούς Ναυτιλίας και που πιστοποιείται με υπεύθυνη 
δήλωση του εκπαιδεύσαντος Χημικού Ναυτιλίας. Παρόμοια εμπειρία 
μπορεί επίσης να αποκτηθεί σε Ναυπηγοεπισκευαστικές επιχειρήσεις, 
Διυλιστήρια ή σε άλλου είδους επιχειρήσεις σε εργασίες σχετικές με 
τον έλεγχο απαλλαγής από επικίνδυνα αέρια (<3Α5ΕΒΕΕΙΝ<3) σε πλοία». 

15 Βλ. ΦΕΚ 272/Α/1929. 

16 Βλ. σχετικά ΒίΙρ://νννννν.9ς5ΐ.9Γ/ίηόθχ.35ρ?3_ίό=101 . Οι 
ανωτέρω σκοποί της Γενικής Διεύθυνσης του Γενικού Χημείου του 
Κράτους ορίζονται καιστοπ.δ.111/2014. Ειδικότερα, σύμφωνα με 
το άρ. 91 του εν λόγω π.δ., οι στρατηγικοί σκοποί της Γενικής Διεύ¬ 
θυνσης Γ.Χ.Κ. είναι: «(α) η συμβολή στη διασφάλιση της είσπραξης 
των δημοσίων εσόδων, μέσω της συνδρομής και της τεχνικής.» 

1 7 Βλ. σχετικά και ΓιΙΙρ://νν\Λ/νν.9ς5ΐ.9Γ/ίηάθχ.35ρ?3_ίά=239& 
ίχΙ=γ&5Γιο\Λ/_5υΒ=1. 


Γ. ΣΥΣΤΗΜΑ ΑΔΕΙΟΔΟΤΗΣΗΣ ΓΙΑΤΟ ΥΠΟ ΚΡΙΣΗ ΕΠΑΓ¬ 
ΓΕΛΜΑ 

8. Σύμφωνα με το άρ. 1 της υπουργικής απόφασης 
3011222/318/92 περί «Χορήγησης Άδειας Χημικού 
Ναυτιλίας», η έκδοση της σχετικής άδειας άσκησης του 
επαγγέλματος, μέχρι τον Ιούλιο του 2011, οπότε και 
το καθεστώς αυτό καταργήθηκε με την εφαρμογή του 
ν. 3919/2011, περιελάμβανε τα εξής στάδια: 

• Ο ενδιαφερόμενος έπρεπε να υποβάλει αίτηση στη 
Διεύθυνση Πετροχημικών 1819 του Γ.Χ.Κ. Η αίτηση αυτή 
συνοδευόταν από: α) θεωρημένα αντίγραφα πτυχίου 
Χημείας ή διπλώματος Χημικού μηχανικού και της άδειας 
ασκήσεως επαγγέλματος ΤΕΕ του ενδιαφερομένου, 
β) βεβαίωση της κατ'ελάχιστον μονοετούς προηγούμε¬ 
νης σχετικής εργασιακής εμπειρίας του και γ) παράβολο 
του Δημοσίου Ταμείου. 

• Η Διεύθυνση Πετροχημικών του Γ.Χ.Κ. ήλεγχε την ορ¬ 
θότητα και εγκυρότητα των σχετικών δικαιολογητικών, 
παρέπεμπε τον ενδιαφερόμενο στην αρμόδια Επιτρο¬ 
πή 20 , προκειμένου να εξεταστεί 21 · 22 . 

■ Εφόσον η εξέταση του ενδιαφερομένου υποψή¬ 
φιου ήταν επιτυχής σε όλα τα θέματα, ειδοποιείτο η 
Χημική Υπηρεσία της οικείας Νομαρχίας (βάσει έδρας 
του εργαστηρίου του υποψήφιου) από τη Διεύθυνση 


18 Η Διεύθυνση Πετροχημικών αναφέρεται από το ίδιο το ΓΧΚ 
ως «αρμόδια προς αδειοδότηση διοικητική αρχή» και υπάγεται 
στη Διεύθυνση Ενεργειακών, Βιομηχανικών και Χημικών Προϊό¬ 
ντων του Γενικού Χημείου του Κράτους. Βλ. και ή1ΐρ://νννννν.905ΐ. 
9Γ/ίηόθχ.35ρ?3_ίό=239&Ιχ1:=γ&5ήο\Λ/_5υΐ3=1. 

19 Από τον Ιούνιο 2011 η εν λόγω αίτηση διεκπεραιωνόταν και 
μέσω των ΚΕΠ που λειτουργούσαν ως Ενιαία Κέντρα Εξυπηρέτησης 
- βλ. υπουργική απόφαση 30/005/267 (ΦΕΚ 1234/14.6.2011). 

20 Η σύσταση της εν λόγω Επιτροπής ορίζεται στο άρ. 4 του 
Παραρτήματος της υπ'αριθ. 3232/41/1989 υπουργικής απόφασης. 
Συγκεκριμένα προβλέπεται ότι η Επιτροπή θα αποτελείται από: 
«α) Χημικό ή Χημικό Μηχανικό της Διεύθυνσης Πετροχημικών και 
Βιομηχανικών προϊόντων του Υπουργείου Οικονομικών [ήτοι της 
Διεύθυνσης Πετροχημικών του Γ.Χ.Κ. ως αναφέρθηκε ανωτέρω], 
β) Εκπρόσωπο του Υπουργείου Εμπορικής Ναυτιλίας, Χημικό ή 
Χημικό Μηχανικό ή Ναυπηγό Μηχανικό, γ) εκπρόσωπο της Ένωσης 
Ελλήνων Χημικών, ο οποίος ή είναι μέλος του Δ.Ε.Π. Ανωτάτου Εκ¬ 
παιδευτικού Ιδρύματος και ειδικός στο αντικείμενο ή είναι κάτοχος 
του πτυχίου του τουλάχιστον 10 έτη. δ) Εκπρόσωπο του Τεχνικού 
Επιμελητηρίου Ελλάδος, ο οποίος ή είναι μέλος του Δ.Ε.Π. Ανωτά¬ 
του Εκπαιδευτικού Ιδρύματος και ειδικός στο αντικείμενο ή είναι 
κάτοχος του πτυχίου του τουλάχιστον 10 έτη. ε) Εκπρόσωπο της 
Γ.Σ.Ε.Ε». 

21 Σύμφωνα με το άρ.4 του Παραρτήματος της υπουργικής 
απόφασης με αριθμό 3232/41/1989, πρόκειται για προφορική 
εξέταση με σκοπό τη διερεύνηση της κατάρτισης των υποψηφίων 
«σε γενικές αρχές ασφάλειας δεξαμενοπλοίων και άλλων πλοίων, 
γενικές γνώσεις επικίνδυνων φορτίων, μετρήσεις αερίων, χρήση ερ¬ 
γαστηριακού εξοπλισμού, γνώση του περιεχομένου του παρόντος 
[ενν. του Παραρτήματος της υπ' αριθ. 3232/41 /1989 υπουργικής 
απόφασης]». Η θεματολογία της προφορικής εξέτασης περιγρά- 
φεται λεπτομερώς στο άρ.3 της ως άνω υπουργικής απόφασης με 
αριθμό 3011222/318/92. 

22 Η Επιτροπή Ανταγωνισμού δεν εξέτασε το σύστημα εξετά¬ 
σεων των υποψηφίων χημικών ναυτιλίας καθώς δεν προκύπτουν 
ενδείξεις περιορισμού του ανταγωνισμού, αντίστοιχες με αυτές 
που έχει εντοπίσει σε προηγούμενες γνωμοδοτήσεις της (βλ. χα¬ 
ρακτηριστικά υπ'αριθμ. 14Λ/Ι/2012 Γνωμοδότηση της ΕΑ για το 
επάγγελμα των αναλογιστών). 

Πετροχημικών του Γ.Χ.Κ. ώστε να προβεί σε έλεγχο της 
πληρότητας και καλής λειτουργίας του εργαστηρίου του. 

• Κατόπιν πλήρωσης όλων των ανωτέρω προϋποθέσε¬ 
ων, η αρμόδια Επιτροπή προέβαινε στη σύνταξη σχετι¬ 
κού πρακτικού και γνωμάτευσης για την έκδοση άδειας 
στον ενδιαφερόμενο υποψήφιο. 

9. Η κατά τα ανωτέρω χορηγούμενη άδεια ανανεωνό¬ 
ταν σε ετήσια βάση, κατόπιν αίτησης 23 του ενδιαφερομέ¬ 
νου χημικού ναυτιλίας στη Χημική Υπηρεσία της οικείας 
Νομαρχίας. Η εν λόγω Χημική Υπηρεσία διενεργούσε 
επιτόπιο έλεγχο αναφορικά με την πληρότητα και καλή 
λειτουργία του εργαστηριακού εξοπλισμού του ενδιαφε¬ 
ρομένου χημικού ναυτιλίας και εφόσον πληρούνταν οι 
σχετικές προϋποθέσεις προέβαινε στην ανανέωση της 
άδειας 24 . Σημειώνεται δε ότι σε περίπτωση που οι χημικοί 
ναυτιλίας δεν ανανέωναν την άδειά τους για δύο συνεχή 
έτη, έχαναν το δικαίωμα περαιτέρω ανανέωσής της και 
καλούνταν να προβούν σε επανέκδοση της άδειας μετά 
την επιτυχή εξέτασή τους 25 . 

10. Μετά την εφαρμογή του ν. 3919/2011, η ως άνω 
προηγούμενη άδεια για την άσκηση του επαγγέλματος 
του χημικού ναυτιλίας έπαψε πλέον να εκδίδεται και η 
εν λόγω επαγγελματική δραστηριότητα ασκείται ελευ- 
θέρως μετά από πάροδο τριμήνου από την αναγγελία 
έναρξής του. Ωστόσο, όπως διευκρινίζεται σχετικά στην 
ερμηνευτική εγκύκλιο 26 του Υπουργείου Οικονομικών, 
η αναγγελία έναρξης άσκησης του επαγγέλματος του 
χημικού ναυτιλίας πρέπει να συνοδεύεται «από τα νόμιμα 
δικαιολογητικά για την πιστοποίηση της συνδρομής των 
νομίμων προϋποθέσεων, στην Δ/νση Πετροχημικών». 
Τα κατά τα ανωτέρω δικαιολογητικά είναι αυτά που κα- 
τατίθεντο κατά το διάστημα ισχύος του προηγούμενου 
καθεστώτος έκδοσης προηγούμενης άδειας άσκησης 
του επαγγέλματος του χημικού ναυτιλίας. Ως εκ τούτου, 
η κατοχή σχετικού διπλώματος, η προηγούμενη σχετική 
εμπειρία, η επιτυχής εξέταση του υποψηφίου και η από 
μέρους του κατοχή εξοπλισμένου και ορθώς λειτουργού- 
ντος εργαστηρίου παραμένουν αναγκαίες προϋποθέ¬ 
σεις, ώστε να δύναται ο ενδιαφερόμενος επαγγελματίας 
να ασκήσει το επάγγελμα του χημικού ναυτιλίας. Συγκε¬ 
κριμένα, όπως αναφέρεται σαφώς στην ως άνω ερμη¬ 
νευτική εγκύκλιο, «η επάρκεια του υποψηφίου χημικού 
ναυτιλίας, όπως αυτή πιστοποιείται από τις βεβαιώσεις 
εμπειρίας και μέσω της προφορικής εξέτασης από την 
επιτροπή, αποτελεί νόμιμη προϋπόθεση για την άσκηση 


23 Κατά τα οριζόμενα στο άρ. 5 της υπουργικής απόφασης 
με αριθμό 3011222/318/92, η αίτηση έπρεπε να συνοδεύεται από 
παράβολο Δημοσίου Ταμείου και να αναγράφει τα χαρακτηριστικά 
των οργάνων του εργαστηρίου του ενδιαφερομένου χημικού ναυ¬ 
τιλίας (βλ. παρ.1 α) του άρ. 5 της εν λόγω υπουργικής απόφασης). 

24 Επικουρικά αναφέρεται ότι το άρ. 5 της υπουργικής από¬ 
φασης με αριθμό 3011222/318/92 που αφορά στην «Ανανέωση 
άδειας Χημικού Ναυτιλίας» προσδιορίζει αναλυτικά την ακολου¬ 
θούμενη διαδικασία για την ανανέωση της σχετικής άδειας. 

25 Βλ. σχετικά παρ. 3 του άρ. 5 της υπουργικής απόφασης με 
αριθμό 3011222/318/92. 

26 Βλ. σχετικά εγκύκλιο Δ.28 του Υπουργείου Οικονομικών 
ημερομηνίας 25.7.2011 (αρ. πρωτ. 30/005/409 διαθέσιμη και στον 
ιστότοπο ήΐΙρ://νν\Λ/νν.9ς5ΐ.9ΐ'/ίηάθχ.35ρ?3_ίά=239&1:χΙ=γ&5ήο\Λ/_ 
5υβ=1). 


του επαγγέλματος», ενώ παραμένει αναγκαία συνθήκη, 
όχι μόνο η επιτυχής εξέταση του ενδιαφερομένου, αλλά 
και η πληρότητα του εργαστηρίου του, καθώς «το πρα¬ 
κτικό επιτυχούς εξέτασης του υποψηφίου από επιτροπή 
για την διαπίστωση των αναγκαίων γνώσεων καθώς και 
της πληρότητας και καλής λειτουργίας του εξοπλισμού, 
[...] αποτελεί νόμιμο δικαιολογητικά για την πιστοποίη¬ 
ση της συνδρομής των νομίμων προϋποθέσεων». 

Δ. ΑΙΤΗΜΑ ΔΙΑΤΗΡΗΣΗΣ ΠΡΟΫΠΟΘΕΣΕΩΝ ΑΣΚΗΣΗΣ 
ΕΠΑΓΓΕΛΜΑΤΟΣ ΧΗΜΙΚΟΥ ΝΑΥΤΙΛΙΑΣ 

Δ.1. Σύσταση Διϋπουργικής Ομάδας Εργασίας για την 
απελευθέρωση των επαγγελμάτων - Σχέδιο νέου θεσμι¬ 
κού πλαισίου περί άσκησης επαγγέλματος 

11. Μετηναπό28.9.2014υπ'αριθμ.Δ6Α 1120033ΕΞ2014 
απόφαση του Υπουργείου Οικονομικών συστάθηκε Δι¬ 
υπουργική Ομάδα Εργασίας με σκοπό την «αξιολόγηση 
των έως τώρα νομοθετικών και διοικητικών ενεργειών, 
για την απελευθέρωση των επαγγελμάτων, την κατα¬ 
γραφή υπαρχόντων περιορισμών και την διατύπωση 
προτάσεων, για περαιτέρω απελευθέρωση όπου αυτό 
κριθεί επ'ωφελείατου δημοσίου συμφέροντος» 27 . Σύμ¬ 
φωνα με την απόφαση αυτή, στο έργο της Διυπουργικής 
Ομάδας Εργασίας περιλαμβάνεται, μεταξύ άλλων, και: 
«-Η σύνταξη πλήρους επικαιροποιημένου καταλόγου 
των επαγγελμάτων/οικονομικών δραστηριοτήτων αρμο¬ 
διότητας κάθε Υπουργού/Γενικής Γραμματείας καθώς και 
η καταγραφή της κείμενης νομοθεσίας. - Η καταγραφή 
και αξιολόγηση όλων των απαιτούμενων δικαιολογητι- 
κών/προϋποθέσεων για την έναρξη και άσκηση των νο¬ 
μοθετικά κατοχυρωμένων επαγγελμάτων/οικονομικών 
δραστηριοτήτων, με βάση τις αρχές της αναγκαιότητας, 
της αναλογικότητας και της μη εισαγωγής διακρίσεων. 
- Η υποβολή προτάσεων σχετικά με τις νομοθετικές δι¬ 
οικητικές ενέργειες που είναι απαραίτητες για την άρση 
των δυσανάλογων περιορισμών και τη μείωση του διοι¬ 
κητικού φόρτου». 

12. Στο πλαίσιο των ανωτέρω τίθεται το ερώτημα της 
αναγκαιότητας ή μη διατήρησης των απαιτούμενων 
προϋποθέσεων για την άσκηση του επαγγέλματος του 
χημικού ναυτιλίας. Προς το σκοπό αυτό, διερευνάται εν 
προκειμένω εάν οι κατά τα ανωτέρω προϋποθέσεις απο¬ 
σκοπούν στη διασφάλιση του δημοσίου συμφέροντος 
ή συνιστούν αδικαιολόγητους περιορισμούς που δεν 
στηρίζονται στις αρχές «της αναγκαιότητας, της αναλο- 
γικότητας και της μη εισαγωγής διακρίσεων» 28 ή/και που 
εμποδίζουν τη λειτουργία «του ελεύθερου ανταγωνι¬ 
σμού, της αρχής της αειφορίας, της βιώσιμης ανάπτυξης 
και της ασφάλειας του δικαίου» 29 . 

27 Βλ. σχετικά την υπ'αριθ.Δ6Α 1120033ΕΞ2014 απόφαση του 
Υπουργείου Οικονομικών. Υπενθυμίζεται ότι η εν λόγω Διυπουρ¬ 
γική Ομάδα Εργασίας συγκροτήθηκε εκ νέου με την υπουργική 
απόφαση ΑΠ 2/79177/0004/15.12.2015 (ΑΔΑ : ΨΑΕ511/0011) με 
έργο την αξιολόγηση των νομοθετικών και διοικητικών ενεργει¬ 
ών για την απελευθέρωση των επαγγελμάτων, την καταγραφή 
των υπαρχόντων περιορισμών και τη διατύπωση προτάσεων, για 
περαιτέρω απελευθέρωση των επαγγελμάτων. 

28 Ό. π. βλ. σχετικά την υπ'αριθ.Δ6Α 1120033ΕΞ2014 απόφαση 
του Υπουργείου Οικονομικών. 

29 Βλ. σχετικά άρ. 1 παρ. 5 του σχεδίου νέου θεσμικού πλαισίου 
για την άσκηση οικονομικής δραστηριότητας και άλλων διατάξεων. 

13. Σύμφωνα με το προωθούμενο νέο θεσμικό πλαί¬ 
σιο για την άσκηση οικονομικής δραστηριότητας 30 και 
συγκεκριμένα το πρώτο άρθρο αυτού, «[η] άσκηση των 
υπαγόμενων στον παρόντα νόμο οικονομικών δραστη¬ 
ριοτήτων είναι ελεύθερη. Αυτές δύναται να ασκούνται 
άνευ τηρήσεως λοιπών ειδικότερων διατυπώσεων, 
εφόσον τηρούνται οι προβλεπόμενες από τη λοιπή νο¬ 
μοθεσία υποχρεώσεις, όπως φορολογικές, κοινωνικής 
ασφάλισης και εγγραφής στο γενικό εμπορικό Μητρώο 
κατά περίπτωση». Σε κάθε περίπτωση, όπως σαφώς ανα¬ 
γνωρίζεται και στο ως άνω σχέδιο νόμου ως τέθηκε σε 
διαβούλευση, «η επιβολή από τη Διοίκηση ειδικότερων 
διατυπώσεων για την ελεύθερη άσκηση των οικονομι¬ 
κών δραστηριοτήτων που εμπίπτουν στο πεδίο εφαρ¬ 
μογής του παρόντος νόμου, είναι ανεκτή μόνο κατά το 
μέτρο που προστατεύεται πτυχή του δημοσίου συμφέ¬ 
ροντος» 31 . Από τη διατύπωση του όρου αυτού συνάγεται 
ότι είναι συμβατή η τήρηση προϋποθέσεων άσκησης 
επαγγέλματος, εφόσον αυτές εξυπηρετούν το δημόσιο 
συμφέρον και είναι αναλογικές προς την επίτευξη του 
σκοπού αυτού. 

Δ.2. Αιτιολόγηση διατήρησης προϋποθέσεων 

14. Το Υπουργείο Οικονομικών με το υπ'αριθμ. πρωτ. 
6840/3.10.2016 αίτημά του επισημαίνει τη σπουδαιότητα 
του ελέγχου της επάρκειας του υποψηφίου χημικού ναυ¬ 
τιλίας η οποία, όπως υπογραμμίζει, «κρίνεται απολύτως 
αναγκαία για λόγους δημόσιου συμφέροντος». Περαι¬ 
τέρω, σύμφωνα με το σχετικό αίτημα του Υπουργείου 
Οικονομικών, «[ο]ι λόγοι δημοσίου συμφέροντος που 
δικαιολογούν την ρύθμιση του προβλεπόμενου ελέγ¬ 
χου επάρκειας [ενν. για την άσκηση του επαγγέλματος 
του χημικού ναυτιλίας] συνίστανται στην εξασφάλιση 
του ελέγχου που αφορά τα προσόντα, την εμπειρία και 
τις επαγγελματικές γνώσεις του αιτούντος προκειμένου 
να εκτιμηθεί η ικανότητά του να ασκήσει το επάγγελμα 
του χημικού ναυτιλίας στην Ελλάδα με τρόπο ώστε να 
διασφαλίζεται η πρόληψη σοβαρών ατυχημάτων από 
εργασίες σε πλοία και πλωτά ναυπηγήματα, δεδομένου 
ότι τα ατυχήματα στις ναυπηγοεπισκευαστικές ζώνες, 
όταν συμβαίνουν, ενίοτε είναι και πολύνεκρα». 

15. Επιπλέον, στο ως άνω αίτημα υποστηρίζεται, ότι η 
κατά τα ανωτέρω διασφάλιση επαγγελματικής επάρκει¬ 
ας του χημικού ναυτιλίας αποτελεί «πρόσφορο και ανα¬ 
γκαίο μέσο και τελεί σε εύλογη αναλογία με το συμφέρον 
που εξυπηρετεί», υποδεικνύοντας ότι η τυχόν κοινωνική 
ζημία που προκαλείται από τη διατήρηση των σχετικών 
προϋποθέσεων υπολείπεται του αντίστοιχα προκληθέ- 
ντος κοινωνικού οφέλους. 

Ε. ΑΞΙΟΛΟΓΗΣΗ ΑΙΤΗΜΑΤΟΣ 

Ε.Ί. Εισαγωγικά 

Ε.1.1. Άρση αδικαιολόγητων περιορισμών 

16. Οι παρεμβάσεις που μπορεί να ασκηθούν στην 
οικονομική ελευθερία κλιμακώνονται σε ένα ευρύ 

30 Το σχέδιο νόμου τέθηκε σε διαβούλευση από 9.8.2016 έως 
29.8.2016 στο διαδικτυακό τόπο διαβουλεύσεων 6ΐίρ://νννννν. 
ορθΠ9ον.9Γ/γροί3π/?ρ=7653. Μέχρι το χρόνο σύνταξης της πα- 
ρούσης εισήγησης δεν έχει εισαχθεί προς ψήφιση από τη Βουλή. 

31 Βλ. σχετικά άρ. 1 παρ. 3 του σχεδίου νόμου ως τέθηκε σε 
διαβούλευση για την άσκηση οικονομικής δραστηριότητας και 
άλλων διατάξεων. 


φάσμα 32 , το οποίο αρχίζει από τη χορήγηση προηγούμε¬ 
νης άδειας για την άσκηση ορισμένων οικονομικών δρα¬ 
στηριοτήτων και καταλήγει σε βαθιές μορφές παρεμβα¬ 
τισμού, όπως το κρατικό μονοπώλιο 33 , ανάλογα με τους 
σκοπούςτου νομοθέτη και την οικονομική πολιτική που 
επιλέγει να ακολουθήσει. Όμως, σε καμία περίπτωση, δεν 
μπορεί να είναι ο κρατικός παρεμβατισμός ανεξέλεγκτος, 
ιδίως όταν ότι η άσκησή του περιορίζει συνταγματικά 
κατοχυρωμένες αρχές, όπως αυτές της ισότητας και της 
οικονομικής ελευθερίας. Όπως αναγνωρίζεται και στο 
ν. 3919/201 1 34 , η υιοθέτηση συστημάτων αδειοδότη- 
σης για την είσοδο και παροχή υπηρεσιών από συγκε¬ 
κριμένους επαγγελματίες δύναται να αποβλέπει στην 
εξυπηρέτηση λόγων δημοσίου συμφέροντος ή/και στη 
διασφάλιση της ποιότητας των παρεχόμενων υπηρεσιών 
προς όφελος του καταναλωτή. Αυτό βρίσκει εφαρμογή 
ιδίως σε αγορές όπου χαρακτηρίζονται από ασυμμετρία 
πληροφόρησης ή η παροχή της σχετικής υπηρεσίας έχει 
επιπτώσεις σε τρίτα πρόσωπα πέραν των αποδεκτών 
της ή η υπό περιορισμό αγορά παράγει δημόσια αγαθά 
επωφελή για το κοινωνικό σύνολο 35 . 

17. Ωστόσο, αν και υπό προϋποθέσεις οι περιορισμοί 
εισόδου σε ένα επάγγελμα υπό τη μορφή έκδοσης αδει¬ 
ών ή συγκέντρωσης δικαιολογητικών για την άσκηση 
επαγγέλματος για επαγγελματίες συγκεκριμένων κλά¬ 
δων δύναται να θεωρηθούν δικαιολογημένοι για τους 
ανωτέρω λόγους, ο υπερβολικός βαθμός ρύθμισης εν¬ 
δέχεται να έχει αρνητικό αντίκτυπο στους καταναλωτές, 
καθώς μπορεί να οδηγήσει σε μείωση της προσφοράς 
των παροχών υπηρεσιών, με αρνητικές επιπτώσεις τόσο 
στο επίπεδο του ανταγωνισμού όσο και στην ποιότητα 
των υπηρεσιών. Υπό το πρίσμα αυτό, οι ως άνω ρυθμίσεις 
ενδέχεται, σε ορισμένες περιπτώσεις, να είναι υπερβολι¬ 
κά αυστηρές, με αποτέλεσμα να περιορίζουν αδικαιολό¬ 
γητα τις επιλογές του καταναλωτή και να δημιουργούν 
τεχνητή ανεπάρκεια που προκαλεί αύξηση τιμών, χωρίς 
απαραίτητα να συνοδεύεται από αύξηση της ποιότητας 
των παρεχόμενων υπηρεσιών. 

18. Τόσο στην οικονομική θεωρία όσο και στην πο¬ 
λιτική του ελεύθερου ανταγωνισμού δίνεται έμφαση, 
ώστε οι απαιτήσεις για την άσκηση επαγγέλματος να 
μην είναι πιο αυστηρές από ό,τι είναι απαραίτητο για τη 
διασφάλιση της ποιότητας των παρεχόμενων υπηρεσιών 

32 Αναστόπουλος I, Αρχή της ισότητας και οικονομικός πα¬ 
ρεμβατισμός, σε Σύμμεικτα Φώτη Βεγλερή II, 1998, σ. 322, όπου 
διακρίνονται τέσσερις μορφές που μπορεί να λάβει η κρατική 
παρέμβαση. Μπορεί να συνίσταται στην θέση περιορισμών στην 
άσκηση των οικονομικών ελευθεριών (περιοριστική), να αποβλέ¬ 
πει στη διαρρύθμιση και τον προσδιορισμό του συγκεκριμένου 
περιεχομένου των ατομικών δικαιωμάτων οικονομικού περιεχο¬ 
μένου (ρυθμιστική), να είναι κατευθυντήρια, είτε τέλος να αφορά 
την ανάπτυξη της δραστηριότητας δημοσίων παρεμβατικών και 
επιχειρηματικών φορέων (παροχική). 

33 Δεληγιάννης Γ., Οικονομική ελευθερία και κρατική παρέμ¬ 
βαση, ΝοΒ 1992, σ. 1187. 

34 Βλ. σχετικά παρ. 4 του άρ. 2 του ν. 3919/2011, όπως τροπο¬ 
ποιήθηκε με την υποπαράγραφο Ε.2 του ν. 4152/2013. 

35 Βλ. ενδεικτικά και υπ' αριθ. 11 /ΐν/2011 Γνωμοδότηση της 
ΕΑ, καθώς και Ανακοίνωση της Επιτροπής, Έκθεση σχετικά με τον 
Ανταγωνισμό στον Τομέα των Επαγγελματικών Υπηρεσιών, ΟΟΜ 
(2004) 83 τελικό, 9.2.2004. 

και την προστασία των καταναλωτών. Προκρίνεται, δη¬ 
λαδή, μια λιγότερο περιοριστική προσέγγιση των εν 
λόγω ρυθμιστικών περιορισμών, με στόχο αφενός μεν 
την ενίσχυση της πληροφόρησης σχετικά με τις ικανότη¬ 
τες των επαγγελματιών, την ποιότητα των παρεχόμενων 
από αυτούς υπηρεσιών, τις πιθανές ζημιές που μπορεί 
να υποστούν οι καταναλωτές απάτην ανεπαρκή άσκηση 
του επαγγέλματος και τη δυνατότητα αυτοπροστασίας 
τους πραγματοποιώντας ενημερωμένες επιλογές, και 
αφετέρου τη θέσπιση υποχρεωτικών απαιτήσεων δια¬ 
σφάλισης ποιότητας και ευθύνης του επαγγελματία, σε 
περίπτωση πλημμέλειας 36 . 

19. Περαιτέρω, η αρχή της ελεύθερης παροχής υπηρε¬ 
σιών κατοχυρώνεται στο άρθρο 56 ΣΛΕΕ (πρώην άρθρο 
49 ΣΕΚ) και αποτελεί ειδικότερη έκφραση της ελεύθερης 
κυκλοφορίας και διαμονής του πολίτη στο εσωτερικό 
της Ευρωπαϊκής Ένωσης. Σύμφωνα με το άρθρο 57 της 
ΣΛΕΕ (πρώην άρθρο 50 ΣΕΚ), θεωρούνται σαν παροχές 
υπηρεσιών εκείνες, οι οποίες παρέχονται κανονικά έναντι 
αμοιβής, εφόσον δεν ρυθμίζονται από τις διατάξεις τις 
σχετικές με την ελεύθερη κυκλοφορία των εμπορευμά¬ 
των, των προσώπων και των κεφαλαίων της Συνθήκης. 
Το ίδιο άρθρο διευκρινίζει ότι οι διατάξεις για την ελεύ¬ 
θερη κυκλοφορία των υπηρεσιών καλύπτουν όλες τις 
οικονομικές δραστηριότητες, ιδίως τις βιομηχανικές, τις 
εμπορικές, τις βιοτεχνικές και τις δραστηριότητες των 
ελευθέρων επαγγελμάτων. 

Ε.1.2. Ο ν. 3919/2011 

20. Με το ν. 3919/2011 ο νομοθέτης απέβλεψε στην 
άρση των περιορισμών που προβλέπονται στην ισχύ- 
ουσα κατά το χρόνο θέσπισής του νομοθεσία και εμπο¬ 
δίζουν την ελεύθερη πρόσβαση στα επαγγέλματα και 
την άσκησή τους. Οι εν λόγω περιορισμοί, οι οποίοι κα- 
ταργήθηκαν με τον εν λόγω νόμο, απαριθμούνται στο 
άρθρο 2 του ν. 3919/2011 και αφορούν: 

• είτε στην ελεύθερη πρόσβαση στο επάγγελμα όπως 
είναι ο νομοθετικά οριζόμενος αριθμός των προσώπων 
και η εξάρτηση της χορήγησης άδειας από την ύπαρξη 
πραγματικής ανάγκης για παροχή των υπηρεσιών κατά 
την ουσιαστική κρίση της Διοίκησης) ή 

• στην άσκηση του επαγγέλματος όπως είναι η θέσπιση 
γεωγραφικών ορίων ή ελάχιστων αποστάσεων μεταξύ 
των ασκούντων το ίδιο επάγγελμα, η απαγόρευση δη¬ 
μιουργίας περισσότερων εγκαταστάσεων από το ίδιο 
πρόσωπο, η επιβολή ή η απαγόρευση της άσκησης επαγ¬ 
γέλματος υπό ορισμένη εταιρική μορφή, ο περιορισμός 
της συμμετοχής στο εταιρικό κεφάλαιο με κριτήριο την 
επαγγελματική ιδιότητα, οι υποχρεωτικές κατώτατες τι¬ 
μές, καθώς και η υποχρέωση προσφοράς από τον ασκού¬ 
ντο το επάγγελμα και άλλων συγκεκριμένων υπηρεσιών 
μαζί με τη δική του υπηρεσία. 

21. Στους περιορισμούςτου άρθρου 2 του ν. 3919/2011, 
οι οποίοι καταργούνται, δεν συμπεριλαμβάνονται, όπως 
ρητώς τονίζεται στην αιτιολογική έκθεση του νόμου, πε¬ 
ριορισμοί υποκειμενικού χαρακτήρα, οι οποίοι συναρ- 
τώνται με τα πάσης φύσεως αξιούμενα προσόντα, την 

36 Βλ ΟΕΘϋ (ΖοηιρθΙίΙίοη ΑϊϊθίίΐτίθηΐΤοοΙΙαΙ:, Οδηγός Αξιολό¬ 
γησης Συνθηκών Ανταγωνισμού,Τόμος I, Έκδοση 2.0, σελ. 52. Βλ. 
επίσης αναλυτικότερα υπ'αριθ. 15Λ/Ι/2012 Γνωμοδότηση Ε.Α. 


εμπειρία, δεξιότητες και ικανότητες που διαπιστώνονται 
με δοκιμασία, καθώς και την ηλικία για την είσοδο ή την 
υποχρεωτική έξοδο από το επάγγελμα. 

22. Από τις διατάξεις των παραγράφων 1 και 2 του άρ¬ 
θρου 2 του ν. 3919/2011 προκύπτει ότι ως περιορισμοί 
στην πρόσβαση και την άσκηση επαγγελμάτων, οι οποίοι 
καταργούνται με το νόμο αυτό ως αδικαιολόγητοι κατά 
τη νεότερη αντίληψη του νομοθέτη, νοούνται εκείνοι 
μόνο οι περιορισμοί, οι οποίοι εντάσσονται, με βάση 
το περιεχόμενό τους, σε κάποια από τις κατηγορίες που 
απαριθμούνται στη διάταξη της παρ. 2 του άρθρου 2 του 
ν. 3919/2011. Συνεπώς, η νομοθεσία που διέπει εκάστο- 
τε επάγγελμα εξακολουθεί, κατά τα λοιπά, να ισχύει ως 
προς επιμέρους διατάξεις της, εφόσον οι προβλεπόμενοι 
από τις διατάξεις αυτές περιορισμοί στην πρόσβαση ή 
την άσκηση του επαγγέλματος δεν εμπίπτουν σε κάποια 
από τις ανωτέρω κατηγορίες καταργούμενων περιορι¬ 
σμών του άρθρου 2 παρ. 2 του ν. 3919/2011 ή δεν συν¬ 
δέονται αρρήκτως με αυτούς 37 . 

Ε.1.3. Λόγοι διατήρησης ή επαναφοράς προϋποθέσε¬ 
ων και δικαιολογητικών άσκησης επαγγέλματος 

23. Ως προαναφέρθηκε στην αμέσως προηγούμε¬ 
νη Ενότητα, σκοπός των διατάξεων του άρθρου 2 του 
ν. 3919/2011 δεν είναι να καταργηθεί κάθε περιορισμός 
παρά μόνον ό,τι συνιστά αδικαιολόγητο περιορισμό κατά 
την έννοια του νόμου. Αυτό εξάλλου αποτελεί το σκοπό 
τόσο της σχετικά συσταθείσας Διϋπουργικής Ομάδας 
Εργασίας 38 όσο και του σχεδίου νόμου για το θεσμικό 
πλαίσιο που διέπει την άσκηση οικονομικής δραστηρι¬ 
ότητας 39 . Το ποιοι περιορισμοί ή προϋποθέσεις πρέπει 
να θεωρηθούν δικαιολογημένες και, ως τέτοιες, να δια¬ 
τηρηθούν προκύπτει από την παρ. 4 του άρθρου 2 40 και 

37 Βλ.ΣτΕ 445/2014. 

38 Βλ.τηνυπ'αριθμ.Δ6Α 1120033ΕΞ2014/28.9.2014αττόφαση 
του Υπουργείου Οικονομικών ως τροποποιήθηκε και ισχύει κατά 
τα ανωτέρω. 

39 Βλ. ενδεικτικά άρ. 1 του σχεδίου Νέου Θεσμικού Πλαισίου 
Για Την Άσκηση Οικονομικής Δραστηριότητας Και Αλλες Διατάξεις 
που τέθηκε σε διαβούλευση κατά τους καλοκαιρινούς μήνες του 
2016. 

40 Το κείμενο της διάταξης της παρ. 4 του άρθρου 2 του 
ν. 3919/2011 (μετά την τροποποίηση αυτού με την υποπαρ. Ε.2 της 
παρ. Ε του άρθρου πρώτου του ν. 4152/2013) έχει ως ακολούθως: 
«4. Με προεδρικό διάταγμα, που εκδίδεται με πρόταση του καθ' 
ύλην αρμόδιου Υπουργού και του Υπουργού Οικονομικών, ύστερα 
από σύμφωνη γνώμη της Επιτροπής Ανταγωνισμού, είναι δυνατή 
η θέσπιση παρεκκλίσεως σε σχέση προς ορισμένο επάγγελμα από 
τις διατάξεις της παραγράφου 2 του παρόντος άρθρου και της πα¬ 
ραγράφου 1 του άρθρου 3, εάν: I. Με τον περιορισμό αυτόν επιδι¬ 
ώκεται η εξυπηρέτηση επιτακτικού λόγου δημοσίου συμφέροντος 
και II. Ο περιορισμός αυτός είναι πρόσφορο και αναγκαίο μέσο για 
την εξυπηρέτησή του και, από απόψεως εντάσεως της επεμβάσεως 
στη σφαίρα της οικονομικής ελευθερίας, τελεί σε εύλογη αναλο¬ 
γία προς τη σπουδαιότητα του επιδιωκομένου να εξυπηρετηθεί 
επιτακτικού λόγου δημοσίου συμφέροντος και III. Ο περιορισμός 
αυτός δεν εισάγει άμεσα ή έμμεσα διακρίσεις ανάλογα με την ιθα¬ 
γένεια ή όσον αφορά τις επιχειρήσεις ανάλογα με την έδρα τους». 
Με τις διατάξεις της παραγράφου Ε' καθίσταται σαφής ο σκοπός 
του νόμου, ο οποίος είναι η επαναφορά περιορισμών του τύπου 
που παρατίθενται στην παρ. 2 του άρθρου 2 του ν. 3919/2011 (Α' 
32), καθώς και ορισμένων συστημάτων αδειοδότησης, όπως αυτά 
αναφέρονται στην παράγραφο 1 του άρθρου 3 του ίδιου νόμου. 

την παρ. 2 του άρθρου 3 41 , όπως τροποποιήθηκαν με 
την υποπαράγραφο Ε.2 της παρ. Ε' του πρώτου άρθρου 
του ν. 4152/2013 42 , καθώς και από τα άρ. 4 και 5 του προ- 
αναφερθέντος σχεδίου νέου θεσμικού πλαισίου 43 . Στο 

Οι εν λόγω περιορισμοί και τα συστήματα αδειοδότησης είχαν κα- 
ταργηθεί είτε επειδή παρήλθε η προθεσμία της παρ. 3 του άρθρου 
2 και της παρ. 2 του άρθρου 3 του ν. 3919/2011, είτε βάσει της 
προαναφερόμενης γενικής καταργητικής ρήτρας της παρ. 16 του 
άρθρου 4 του ν. 4038/2012 (βλ. σχετικά αιτιολογική έκθεση στο 
σχέδιο νόμου «Επείγοντα μέτρα εφαρμογής των νόμων 4046/2012, 
4093/2012 και 4127/2013»), 

41 Σύμφωνα με την παρ. 2 του άρθρου 3 του ν. 3919/2011 
«2. Με προεδρικό διάταγμα, που εκδίδεται με πρόταση του καθ' 
ύλην αρμόδιου Υπουργού και του Υπουργού Οικονομικών εντός 
τεσσάρων (4) μηνών από την έναρξη ισχύος του παρόντος νόμου, 
είναι δυνατή η θέσπιση εξαιρέσεως ως προς ορισμένο επάγγελμα 
από τη διάταξη της προηγούμενης παραγράφου, αν η διατήρηση 
του νομικού καθεστώτος της προηγούμενης διοικητικής άδειας 
επιβάλλεται από επιτακτικούς λόγους δημοσίου συμφέροντος 
και με την επιφύλαξη της αρχής της αναλογικότητας». Σύμφωνα 
δε με την παρ. 3 του ίδιου άρθρου, η οποία προστέθηκε με την 
υποπαρ. Ε.3.τηςπαρ. Ετου άρθρου πρώτου του ν. 4152/2013, «Οι 
διατάξεις των προηγούμενων παραγράφων δεν εφαρμόζονται σε 
συστήματα χορήγησης άδειας που επιβάλλονται ή επιτρέπονται 
από κοινοτικούς κανονισμούς ή από κοινοτικές οδηγίες, όπως αυ¬ 
τές ενσωματώθηκαν στο ελληνικό δίκαιο». 

42 Τέλος, σημειώνεται ότι η εν λόγω τελευταία ρύθμιση της 
παρ. Ε του άρθρου πρώτου του ν. 4152/2013 τροποποιεί την παρ. 
4 του άρθρου 2 του ν. 3919/2011, η οποία προέβλεπε τις προϋ¬ 
ποθέσεις επαναεισαγωγής περιορισμών στην πρόσβαση και την 
άσκηση επαγγελμάτων, με ρητή πλέον αναφορά στην παρ. 1 του 
άρθρου 3 του ίδιου νόμου, αναφορικά με την κατάργηση αδικαι¬ 
ολόγητων απαιτήσεων προηγούμενης διοικητικής άδειας για την 
άσκηση επαγγελμάτων, χωρίς ωστόσο να τροποποιεί την παρ. 2 
του τελευταίου αυτού άρθρου, η οποία ρύθμιζε τις προϋποθέσεις 
επαναεισαγωγής του συστήματος διοικητικής άδειας, οι οποίες ως 
ένα βαθμό είναι διάφορες από τις αναφερόμενες στην παρ. 4 του 
άρθρου 2. 

43 Ανάλογη πρόβλεψη υπάρχει και στην παρ. 4 του άρ. 4 του 
σχεδίου νόμου ως τέθηκε σε διαβούλευση, όπου αναγνωρίζεται 
ότι «[η] υπαγωγή οικονομικής δραστηριότητας σε καθεστώς γνω¬ 
στοποίησης κρίνεται δικαιολογημένη για την προστασία συγκε¬ 
κριμένης πτυχής δημοσίου συμφέροντος μόνο όταν συντρέχουν 
σωρευτικά οι παρακάτω προϋποθέσεις: α) η άσκηση της οικο¬ 
νομικής δραστηριότητας δημιουργεί κίνδυνο για συγκεκριμένη 
πτυχή δημοσίου συμφέροντος και το επίπεδο του κινδύνου είναι 
τέτοιο που λαμβανομένων υπόψη της πιθανότητας επέλευσης 
και των επιπτώσεών του, δικαιολογεί την υπαγωγή, β) η υπαγωγή 
της συγκεκριμένης οικονομικής δραστηριότητας σε καθεστώς 
γνωστοποίησης στην αρμόδια αρχή, σύμφωνα με τις αρχές του 
άρθρου 1, είναι το απολύτως αναγκαίο μέτρο για την αποτροπή 
του κινδύνου. Στην περίπτωση αυτή δύναται να προβλέπεται η 
υποχρέωση γνωστοποίησης εντός των ορίων της συνταγματικής 
αρχής της αναλογικότητας. Κίνδυνος για το δημόσιο συμφέρον 
δημιουργείται όταν με βάση αντικειμενικά κριτήρια και με βάση 
τις υπάρχουσες επιστημονικές και τεχνικές γνώσεις η άσκηση της 
οικονομικής δραστηριότητας δύναται να προκαλέσει βλάβη σε 
αυτό». Συναφώς, στην παρ. 2 του άρ. 5 περί έγκρισης του ως άνω 
σχεδίου ορίζεται σαφώς ότι «[η] υπαγωγή οικονομικής δραστη¬ 
ριότητας σε καθεστώς έγκρισης κρίνεται δικαιολογημένη για την 
προστασία συγκεκριμένης πτυχής του δημοσίου συμφέροντος 
μόνο όταν συντρέχουν σωρευτικά οι παρακάτω προϋποθέσεις: α) 
η άσκηση της οικονομικής δραστηριότητας δημιουργεί αυξημένο 
κίνδυνο για συγκεκριμένη πτυχή του δημοσίου συμφέροντος και 
το επίπεδο κινδύνου είναι τέτοιο που, λαμβανομένων υπόψη της 
πιθανότητας επέλευσης και των επιπτώσεών του, δικαιολογεί την 


ίδιο πλαίσιο, η Επιτροπή Ανταγωνισμού σε προηγούμενη 
σχετική της Γνωμοδότηση 44 έχει αναγνωρίσει ότι «ορι¬ 
σμένος βαθμός ρύθμισης των επίμαχων επαγγελμάτων 
[ενν. των ελευθέριων επαγγελμάτων] μπορεί να δικαιο¬ 
λογείται, ιδιαίτερα εν όψει του ότι οι σχετικές υπηρεσίες 
έχουν επιπτώσεις σε τρίτους, και ότι ορισμένες επαγ¬ 
γελματικές υπηρεσίες θεωρείται ότι παράγουν δημόσια 
αγαθά, επωφελή για το κοινωνικό σύνολο γενικότερα. 
Επομένως, ρυθμίσεις για τη διατήρηση της ποιότητας 
των επαγγελματικών υπη ρεσιών και την προστασία των 
καταναλωτών μπορεί να είναι απαραίτητες». 

Ε.2. Αξιολόγηση αιτήματος Υπουργείου Οικονομικών 

Ε.2.1 Δημόσιο συμφέρον 

24. Στην έννοια της προσωπικής ελευθερίας και στην 
αρχή της ελεύθερης ανάπτυξης της προσωπικότητας του 
ατόμου περιλαμβάνεται και η επαγγελματική ελευθερία, 
δηλαδή η ελευθερία επιλογής και άσκησης επαγγέλμα¬ 
τος. Στην ελευθερία αυτή μπορεί να επιβληθούν από το 
νομοθέτη περιορισμοί είτε με τη μορφή αρνητικών όρων 
και απαγορεύσεων είτε με τη μορφή θετικών υποχρεώ¬ 
σεων προς ενέργεια, πριν από την επιλογή ή και κατά 
την άσκηση του επαγγέλματος. Οι όροι και οι προϋπο¬ 
θέσεις που τάσσονται από το νομοθέτη για την επιλογή 
και την άσκηση του επαγγέλματος είναι συνταγματικά 
επιτρεπτοί, όταν ορίζονται γενικά και κατά τρόπο αντι¬ 
κειμενικό, δικαιολογούνται δε από αποχρώντες λόγους 
δημόσιου ή κοινωνικού συμφέροντος, οι οποίοι, σε κάθε 
συγκεκριμένη περίπτωση, πρέπει να είναι συναφείς προς 
το αντικείμενο και το χαρακτήρα του επαγγέλματος 45 . 
Επιπλέον, σύμφωνα με τις διατάξεις του ν. 3844/2010 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμ¬ 
βουλίου σχετικά με τις υπηρεσίες στην εσωτερική αγορά 
και άλλες διατάξεις» 46 , ως επιτακτικοί λόγοι δημοσίου 
συμφέροντος, που αναγνωρίζονται ως τέτοιοι στη νο¬ 
μολογία του Δικαστηρίου της Ευρωπαϊκής Ένωσης, είναι 
«ιδίως: η δημόσιατάξη, η δημόσια ασφάλεια, η δημόσια 
υγεία, η προστασία της χρηματοοικονομικής ισορροπίας 
του συστήματος κοινωνικών ασφαλίσεων, η προστασία 
των καταναλωτών, των αποδεκτών υπηρεσιών και των 
εργαζομένων, η δικαιοσύνη των εμπορικών συναλλαγών, 
η καταπολέμηση της απάτης, η προστασία του περιβάλ¬ 
λοντος, συμπεριλαμβανομένου και του αστικού περι¬ 
βάλλοντος, η υγεία των ζώων, η διανοητική ιδιοκτησία, 

υπαγωγή, β) η υπαγωγή της συγκεκριμένης οικονομικής δραστη¬ 
ριότητας σε καθεστώς έγκρισης στην αρμόδια αρχή σύμφωνα 
με τις αρχές του άρθρου 1, είναι το απολύτως αναγκαίο μέτρο 
για την αποτροπή του κινδύνου και γ) η αποτροπή του κινδύνου 
δεν μπορεί να επιτευχθεί με την υπαγωγή σε καθεστώς γνωστο¬ 
ποίησης. Στην περίπτωση αυτή δύναται να προβλέπεται η υπο¬ 
χρέωση έγκρισης εντός των ορίων της συνταγματικής αρχής της 
αναλογικότητας. Κίνδυνος για το δημόσιο συμφέρον δημιουργείται 
όταν με βάση αντικειμενικά κριτήρια και με βάση τις υπάρχουσες 
επιστημονικές και τεχνικές γνώσεις η άσκηση της οικονομικής 
δραστηριότητας δύναται να προκαλέσει βλάβη σε αυτό». 

44 Βλ. σχετικά Γνωμοδότηση αρ. 11Λ/Ι/2011 .Το πλήρες κείμενο 
της Γνωμοδότησης είναι διαθέσιμο στον ιστότοπο: ή11ρ://νννννν. 
θρ3η1.9ΐ·/9ηοΓηο_άθΐ3ίΐ5.ρΓιρ?ί3Π9=9ΐ·&ίύ=31&ηί€ΐ=11. 

45 βλ. ΣτΕ 413/1993 Ολομ., 3516/2013 Ολομ. 

46 Βλ. άρθρο 9 παρ. 1 της Οδηγίας 2006/123/ΕΚ και άρθρο 10 
του ν. 3844/2010 (ΦΕΚ Α' 63). 

η διατήρηση της εθνικής ιστορικής και καλλιτεχνικής 
κληρονομιάς, οι στόχοι κοινωνικής πολιτικής και οι στό¬ 
χοι πολιτιστικής πολιτικής» 47 . 

25. Σύμφωνα με τα διαλαμβανόμενα στο αίτημα του 
Υπουργείου Οικονομικών, οι προϋποθέσεις για την 
άσκηση του επαγγέλματος του χημικού ναυτιλίας είναι 
απαραίτητες για τη διασφάλιση του δημοσίου συμφέ¬ 
ροντος νοουμένου ότι «[τ]α θέματα ασφαλείας για την 
εκτέλεση εργασιών σε ναυπηγοεπισκευαστικές ζώνες 
αποτελούν μια σύνθετη διεργασία, μέρος της οποίας 
είναι και η διαδικασία ελέγχου επικίνδυνων αερίων στα 
πλοία και πλωτά ναυπηγήματα (9351 τθθ), για την οποία 
υπεύθυνοι είναι οι χημικοί ναυτιλίας» 48 . 

26. Πράγματι, κατά την κρίση των μελών της Επιτρο¬ 
πής, τα χαρακτηριστικά του υπό εξέταση επαγγέλματος 
και οι επικαλούμενοι στο προαναφερθέν αίτημα λόγοι 
δημοσίου συμφέροντος, όπως η πρόληψη σοβαρών 
ατυχημάτων από εργασίες σε πλοία και πλωτά ναυπη¬ 
γήματα, καθιστούν κατ'αρχήν επωφελή και ουσιώδη την 
ύπαρξη συστήματος ελέγχου από την αρμόδια διοικη¬ 
τική αρχή της επαγγελματικής επάρκειας των παροχών 
των συγκεκριμένων υπηρεσιών. Εξάλλου, επιτακτικοί 
λόγοι δημοσίου συμφέροντος, όπως η δημόσια υγεία και 
ασφάλεια δικαιολογούν τη διατήρηση προϋποθέσεων 
άσκησης ενός επαγγέλματος, τηρουμένων των αρχών 
της αναγκαιότητας και της αναλογικότητας 49 . 

27. Εν προκειμένω και λαμβανομένου υπόψη των εξει- 
δικευμένων γνώσεων που οφείλει να κατέχει ο χημικός 
ναυτιλίας προκειμένου να ασκήσει ορθά το επάγγελμά 
του, εκτιμάται ότι οι προϋποθέσεις που αφορούν στην 
κατοχή σχετικού πτυχίου ή διπλώματος, στην προηγού¬ 
μενη σχετική εμπειρία καθώς και στον εξοπλισμό του 
εργαστηρίου είναι ουσιώδεις και συμβατές με την προ¬ 
στασία του δημοσίου συμφέροντος. Η απουσία αυτών 
θα δημιουργούσε ανησυχία ως προς τη διασφάλιση ενός 
ελάχιστου επιπέδου ποιότητας της παρεχόμενης υπηρε¬ 
σίας που, στην προκειμένη περίπτωση, αυτό εκτιμάται 
ότι οδηγεί σε αυξημένες πιθανότητες πρόκλησης ατυ¬ 
χήματος με σοβαρές επιπτώσεις. 

28. Ως εκ τούτου, μπορεί εύλογα να θεωρηθεί ότι οι 
επικληθέντες λόγοι δημοσίου συμφέροντος συντρέχουν 
και, κατ'επέκταση, εξυπηρετούνται άμεσα με τη διατή¬ 
ρηση των ως άνω προϋποθέσεων για την άσκηση του 
επαγγέλματος. 

Ε.2.2 Αρχή της αναλογικότητας 

29. Όπως προαναφέρθηκε, σύμφωνα με τις διατάξεις 
των άρθρων 2 παρ. 4 και 3 παρ. 2 του ν. 3919/2011, η 
διατήρηση σε ισχύ περιορισμού και η απαίτηση προ¬ 
ηγούμενης διοικητικής άδειας είναι δυνατή, εφόσον ο 
περιορισμός αυτός είναι πρόσφορο και αναγκαίο μέσο 
για την εξυπηρέτηση του επιδιωκόμενου να εξυπηρετη¬ 
θεί επιτακτικός λόγος δημοσίου συμφέροντος και, από 

47 Βλ. άρ. 2 του ν. 3844/2010. 

48 Βλ. το υπ'αριθ. πρωτ. 6840/3.10.2016 αίτημα του Υπουργεί¬ 
ου Οικονομικών. 

49 Βλ. σκέψη 56 Οδηγίας 2006/123/ΕΚ. Σημειώνεται ότι ειδικά 
η προστασία της υγείας και ασφαλούς διαβίωσης των ζώων έχει 
χαρακτηριστεί από το ΔΕΚ όχι ως επιτακτικός, αλλά ως θεμιτός 
σκοπός δημοσίου συμφέροντος. Βλ. αποφάσεις ΔΕΕ 0-219/07, 
0-265/01, 0-219/07, 0-37/06 και 0-58/06. 


απόψεως εντάσεως της επέμβασης στη σφαίρα της οι¬ 
κονομικής ελευθερίας, τελεί σε εύλογη αναλογία προς τη 
σπουδαιότητα του επιτακτικού λόγου δημοσίου συμφέ¬ 
ροντος (ϊΐπςΐο 5θΠ5υ αναλογικότητα). Η αρχή της αναλο- 
γικότητας είναι συνταγματικά κατοχυρωμένη (άρθρο 25 
παρ.1 Σ) και αποτελεί ταυτόχρονα και πρωτογενή κανόνα 
του κοινοτικού δικαίου (άρθρο 5 ΣΛΕΕ). Σύμφωνα με την 
ανωτέρω αρχή, ο επιβληθείς περιορισμός θα πρέπει να 
μην επιφέρει μεγαλύτερη δέσμευση του δικαιώματος, 
από όση επιβάλλεται για την ικανοποίηση του δημοσίου 
συμφέροντος 50 . Πράγματι, η θέσπιση συγκεκριμένων 
προϋποθέσεων για την είσοδο σε μια αγορά αποτελεί 
μέσο για να διασφαλιστεί ότι οι επαγγελματίες που 
δραστηριοποιούνται στην αγορά πληρούν τα αναγκαία 
ποιοτικά πρότυπα, που η άσκηση του σχετικού επαγγέλ¬ 
ματος απαιτεί. Ειδικότερα, αναφορικά με την υπό κρίση 
επαγγελματική υπηρεσία, είναι αντιληπτό ότι η ύπαρξη 
τέτοιων προϋποθέσεων, λόγω των ειδικών γνώσεων που 
απαιτούνται, είναι εύλογη και συμβατή με την ποιοτική 
διασφάλιση της παρεχόμενης υπηρεσίας 51 . 

30. Κατά την άποψη του Υπουργείου Οικονομικών, «η 
διασφάλιση της επαγγελματικής επάρκειας του χημικού 
ναυτιλίας είναι πρόσφορο και αναγκαίο μέσο και τελεί 
σε εύλογη αναλογία με το συμφέρον που εξυπηρετεί» 52 . 

31. Εν προκειμένω, υπενθυμίζεται ότι σύμφωνα με 
το άρθρο 3 του ν. 3919/2011, καταργείται το σύστημα 
προηγούμενης διοικητικής άδειας, όχι όμως και οι απα¬ 
ραίτητες προϋποθέσεις και τα ελάχιστα προσόντα που 
απαιτούνται για την άσκηση του οικείου επαγγέλματος, 
εφόσον δεν αντίκεινται στη διάταξη του άρθρου 2 του 
ιδίου νόμου. Ουσιαστικά, συνεπώς, δεν καταργούνται τα 
κριτήρια και η ουσιαστική αξιολόγηση των προϋποθέ¬ 
σεων αδειοδότησης, αλλά η γραφειοκρατική διαδικασία 
εκδόσεως της σχετικής άδειας, η οποία οδηγεί σε αυξη¬ 
μένο διοικητικό κόστος, είναι συχνά χρονοβόρα και εν 
τέλει επιβραδύνει την είσοδο νέων επαγγελματιών στην 
αγορά, περιορίζοντας έτσι τον ανταγωνισμό. 

32. Εν προκειμένω, κατά την κρίση της Επιτροπής, οι 
τυπικές και ουσιαστικές προϋποθέσεις για την άσκηση 
του επαγγέλματος χημικού ναυτιλίας είναι ποιοτικής 
φύσης και υποκειμενικού χαρακτήρα, κατά την έννοια 
του ν. 3919/2011, δεδομένου ότι συναρτώνται με τα πό¬ 
σης φύσεως αξιούμενα προσόντα, την εμπειρία, δεξιό¬ 
τητες και ικανότητες που διαπιστώνονται με δοκιμασία, 
καθώς και την ηλικία για την είσοδο ή την υποχρεωτική 
έξοδο από το επάγγελμα, πληρούν δε τα κριτήρια της 
αρχής της αναλογικότητας. Και τούτο, διότι είναι (α) κα¬ 
τάλληλες, ήτοι πρόσφορες για την πραγμάτωση των ως 
άνω επιδιωκόμενων σκοπών δημοσίου συμφέροντος, 
(β) αναγκαίες, ήτοι επάγονται συγκριτικά τον ελάχιστο 
δυνατό περιορισμό, και (γ) εν στενή έννοια αναλογι¬ 
κές, τελούν δηλαδή σε εύλογη σχέση με τον επιδιω- 
κόμενο σκοπό, ώστε η αναμενόμενη ωφέλεια να μην 
υπολείπεται της βλάβης που ενδέχεται να προκαλούν 


50 Βλ. ΣτΕ 1249/2010, με παραπομπές σε πάγια νομολογία (ΣτΕ 
202/1974, 1700/1995, 1129/2003). 

51 ΟΕΟϋ, ΟρθΓ3(ίοπ3ΐ Μ3Πϋ3ΐ, νθΓίίοπ 3.0, Ιούνιος 2015, σελ. 33. 

52 Βλ. το υπ' αριθ. πρωτ. 6480/3.10.2016 αίτημα του Υπουρ¬ 
γείου Οικονομικών. 

(εφόσον αξιολογηθούν ως περιορισμοί της οικονομικής 
ελευθερίας). 

Ε.2.3 Εισαγωγή άμεσων ή έμμεσων διακρίσεων 

33.Το άρθρο 49 ΣΛΕΕ (πρώην άρθρο 43 ΣΕΚ) επιτάσσει 
την κατάργηση κάθε περιορισμού σε βάρος ενός προσώ¬ 
που το οποίο θέλει να εγκατασταθεί σε ένα κράτος μέλος, 
όταν ο εν λόγω περιορισμός μπορεί να απαγορεύσει, 
να παρεμποδίσει ή να καταστήσει λιγότερο ελκυστική 
την άσκηση από τους υπηκόους των κρατών μελών 
των θεμελιωδών ελευθεριών που διασφαλίζονται από 
τη Συνθήκη, έστω και αν αυτός ισχύει αδιακρίτως τόσο 
για τους ημεδαπούς όσο και για τους αλλοδαπούς 53 . Εν 
προκειμένω, στο άρθρο 4 της υπουργικής απόφασης 
3232/41 /1989 αναφέρεται ότι «Οι Χημικοί Ναυτιλίας πρέ¬ 
πει να είναι διπλωματούχοι Χημικοί ή Χημικοί Μηχανικοί 
των Πανεπιστημιακών ή Πολυτεχνικών Σχολών του εσω¬ 
τερικού ή ισοτίμων του εξωτερικού με εμπειρία ενός (1) 
έτους τουλάχιστον, που έχει αποκτηθεί σε εργαστήριο 
που διαθέτει ήδη αδειούχους Χημικούς Ναυτιλίας και 
που πιστοποιείται με υπεύθυνη δήλωση του εκπαιδεύ- 
σαντος Χημικού Ναυτιλίας» 54 . Επιπλέον, σύμφωνα με τη 
διάταξη του άρθρου 13 παρ. 1 του π.δ. 38/2010 «περί 
αναγνώρισης επαγγελματικών προσόντων και προσαρ¬ 
μογή στην Οδηγία 2005/36/ΕΚ», η αρμόδια εθνική αρχή 
παρέχει τη δυνατότητα ανάληψης του οικείου επαγγέλ¬ 
ματος και άσκησής του στους αιτούντες που είναι κά¬ 
τοχοι βεβαίωσης επάρκειας ή τίτλου εκπαίδευσης που 
απαιτείται από άλλο κράτος μέλος για την άσκηση του 
ίδιου επαγγέλματος στο άλλο κράτος μέλος κατά τους 
ίδιους όρους που ισχύουν και για τους Έλληνες. 

53 Βλ. αποφάσειςΔΕΕ, υπόθεση 0140/03 Επιτροπή κατά Ελλη¬ 
νικής Δημοκρατίας, σκ. 27 και την εκεί παρατιθέμενη νομολογία 
και σκ. 34, Συλλ. 2005, 1-3202,3205, συνεκδ. υποθέσεις 0372/09 
και 0-373/09, Ρθπ3γγο]3Ε3, σκ. 50, και την εκεί παρατιθέμενη νομο¬ 
λογία, υπόθεση 076/90 539 θγ, σκ. 12, Συλλ. 1991,1-4243, Γνωμο¬ 
δότηση Επιτροπής Ανταγωνισμού 20Λ/Ι/2012, σκ. 27. 

54 Όπως έχει αναφερθεί και σε προηγούμενο σημείο της πα¬ 
ρούσας, οι προϋποθέσεις αυτές διατηρήθηκαν και στο πλαίσιο της 
υπουργικής απόφασης 3011222/318/92 περί «Χορήγησης Άδειας 
Χημικού Ναυτιλίας» και στην οποία περιγράφεται αναλυτικά η σχε¬ 
τική διαδικασία (βλ. ιδίως άρ. 1 της υπουργικής απόφασης). 


34. Κατά την κρίση της Επιτροπής, η αιτούμενη δια¬ 
τήρηση των προϋποθέσεων άσκησης του επαγγέλμα¬ 
τος του χημικού ναυτιλίας δεν εισάγει άμεσα ή έμμεσα 
διακρίσεις ανάλογα με την ιθαγένεια ή, όσον αφορά τις 
επιχειρήσεις, την έδρα τους, όπως άλλωστε υποστηρί¬ 
ζει και το Υπουργείο Οικονομικών στο αίτημά του. Και 
τούτο, διότι η πρόσβαση στο επάγγελμα - με βάση τη 
διατύπωση του νόμου - είναι ισότιμη για τους διπλωμα¬ 
τούχους αντίστοιχης σχολής της αλλοδαπής, ενώ δεν γί¬ 
νεται αναφορά σε μεμονωμένους ακαδημαϊκούς τίτλους, 
η οποία να συνιστά ενδεχομένως διακριτική μεταχείριση. 

Για τους λόγους αυτούς: 

Η Επιτροπή Ανταγωνισμού ομοφώνως γνωμοδοτεί ως 
ακολούθως: 

1) Οι επικαλούμενοι λόγοι δημοσίου συμφέροντος για 
τη διατήρηση των προϋποθέσεων άσκησης του επαγ¬ 
γέλματος χημικού ναυτιλίας, κυρίως της ασφάλειας και 
πρόληψης ατυχημάτων κατά την εκτέλεση εργασιών σε 
πλοία και πλωτά ναυπηγήματα στοιχειοθετούνται επαρ- 
κώς, λαμβανομένου ιδίως υπόψη του εξειδικευμένου 
αντικειμένου του υπό κρίση επαγγέλματος, 

2) Η διατήρηση των εν λόγω προϋποθέσεων είναι ανα¬ 
γκαία και τελεί σε εύλογη αναλογία με τη εξυπηρέτηση 
των ανωτέρω λόγων δημοσίου συμφέροντος και 

3) Σε κάθε περίπτωση, οι εν λόγω προϋποθέσεις δεν 
εμπίπτουν στους κατ' άρ. 2 του ν. 3919/2011 «αδικαιο¬ 
λόγητους περιορισμούς», όπως εκεί παρατίθενται και 
απαριθμούνται. 

Ως εκ τούτου, και με δεδομένη την κατάργηση του κα¬ 
θεστώτος προηγούμενης διοικητικής άδειας, προτείνε- 
ται η διατήρηση των προϋποθέσεων για τη δυνατότητα 
άσκησης του επαγγέλματος του χημικού ναυτιλίας, ως 
περιγράφονται στο αίτημα του Υπουργείου Οικονομικών 
και την κείμενη νομοθεσία. 

Η Γνωμοδότηση εκδόθηκετην 22α Νοεμβρίου 2016. 

Η Γνωμοδότηση να δημοσιευθεί στην Εφημερίδα της 
Κυβερνήσεως σύμφωνα με το άρθρο 47 του ν.3959/2011 
(ΦΕΚ 93/Α/20-4-2011). 

Ο Πρόεδρος 
ΔΗΜΗΤΙΟΣ ΚΥΡΙΤΣΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'980/23.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ξμ 1 · Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ιλ/6 >3Πΐ35ί6Γ.θί(α>θί,αι~ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9 1, 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Η6ΐρά65λ.6ί@6ί.0|Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θβιτΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3ηΊΐπ3ΐ6ί3@6ΐ.9>' 
























